Toiset julisteet kestävät ihmeellisesti aikaa.
Nuorena miehenä minut säikytti puhelinpylväitten mainosjuliste: -
Jeesus tulee pian! Oletko valmis?
Silloin tuntui, etten ole valmis mihinkään!
Pelottaa elämä ja pelottaa kuolema!
Sen jälkeen, kun Jeesus tuli elämääni ja sain tulla uskoon, -
niin "Jeesus tulee pian!" -juliste tuntui hyvältä!
Haluan olla valmis.
Siitä valmiina olemisesta kertoo myös tämä pyhä, helatorstai, -
jolloin Jeesus nousi Taivaaseen, lähimpien opetuslastensa keskeltä.
Eli: Jeesus tulee pian! Oletko valmis?
Helatorstai on Jeesuksen taivaaseenastumisen päivä.
Valmiina oleminen tarkoitti Jeesuksen oppilaille sitä, -
että 40 päivän ajan ylösnoussut Jeesus, Jumalan Poika, -
ilmestyi, opetti Jumalan valtakunnasta lähimpiä oppilaitaan.
Heitä valmisteltiin - ja se oli heille hyvin tärkeä aika.
Varmasti valmistautuneina ja opetettuina -
Jeesus haluaa lähettää oppilaansa matkaan.
Tämä meidän on hyvä muistaa, -
kun haluamme olla Jeesuksen seurassa ja Hänen oppilaitaan.
Hän ei lähetä meitä koskaan mihinkään valmistamatta, -
antamatta meille oikeaa voimaa, näkyä ja ymmärrystä: -
"Tässä on sinun tehtäväsi. Minä olen kanssasi."
Missä Jeesus on tällä hetkellä?
Hän nousi Taivaaseen ja opetuslasten sitä ihmetellessä, -
enkelit muistuttivat, että älkää taivaaseen tähyilkö, -
vaan jatkakaa elämää.
Tällä hetkellä Jeesus on Isän oikealla puolella.
Hän istuu Isän oikealla puolella, Taivaassa, -
ja Hänellä on tärkeä tehtävä. Raamatussa Jeesus sanoo: -
"Jumala tekee yhä työtä ja minä teen työtä."
Jeesuksen työ on tällä hetkellä sitä, että Hän rukoilee.
Hän rukoilee varmaan koko maailman puolesta, -
ihmisten pelastumisen ja suurten asioiden puolesta.
Henkilökohtainen, hyvä ja rakastava Vapahtaja, -
rukoilee sinun puolestasi.
Hän haluaa rukoilla puolestasi tänään, että uskaltaisit uskoa.
Uskaltaisit olla Jeesuksen ystävä ja seuraaja, -
ja luottaisit, että sinun käy elämässä hyvin, -
koska Jumalan lapset, heikot tai vahvat, -
kulkevat voittajina ja he pääsevät kerran perille!
Ajattele: Jeesus rukoilee tällä hetkellä sinun puolestasi!
Vaikka koet omat rukouksesi heikoiksi, kuten itsekin koen, -
niin on hyvä muistaa, että omaan rukoukseen, -
kiitokseen tai pyyntöön, liittyy Jeesuksen rukous.
Silloin rukouksemme kaataa linnoituksia, muureja ja vaikeuksia.
Elämäämme tulee lisää varmuutta: Minä olen turvassa!
Olen niin turvassa, että tästä on hyvä jatkaa eteenpäin.
Kun Jeesus tulee kerran takaisin, -
niin silloin kaikki asiat asetetaan kohdalleen.
Mutta nyt me olemme matkalla.
Juhlimme kirkollisia juhlia, pyhäpäiviä.
Juhlimme helatorstaita, muistaen, että tämä on päivä, -
jolloin Jeesus nousi Taivaaseen, Isän oikealle puolelle, -
tekemään edelleen työtä sinun parhaaksesi, tänään, tässä ja nyt.
Hän rukoilee.
Rukoillaan yhdessä, Jeesuksen kanssa, samaan tahtiin.
Rakas Vapahtaja! Kiitos, että rukoilet puolestani -
ja tiedät mikä minulle on kaikkein parasta.
Anna minulle uskoa, näkyä, rohkeutta ja terveyttä.
Asioita, joita eniten tarvitsen.
Herra, jos näet, että tarvitsen enemmän Jeesusta, -
enemmän uskoa ― anna minulle sitä enemmän.
Herra, on vielä niitä, jotka eivät tunne Sinua.
Herra, anna heidän vastaanottaa Jeesus Vapahtajana ja Pelastajana.
Meitä ei pelota nyt, eikä koskaan!
Kun Jeesus tulee takaisin, olemme valmiita! Aamen.
Tekstitys: Sinikka Martikkala